 Dagaalka koowaad oo ay Israaiil u bixisay, Deyrkii Xijaabka ahaa waxa ay qaadday bishii Saddexaad ee 2002dii, kan labaadna waxa ay u bixisay, Jidka lama huraanka ah waxa aanay dib ugu qabsatay deegaanno ay hore uga baxday oo Falastiin ka mid ah, waxa ay burburisay meelihii ay u filaysay in ay gabbood iyo saldhig u yihiin kooxaha wax-iska-caabbinta, waxa ay godoomisay hoggaamiyihii Falastiiniyiinta Yaasir Carrafaat oo ku sugnaa xaruntiisa ku taalla magaalada Raamallaah ee caasimadda is-maamulka Falastiiniyiinta, halkaas oo uu Yaasir Carafaat ku godoonsanaa tan iyo markii inta uu aad u xanuunsaday xaaladda caafimaad loogula cararay dalka Faransiiska oo uu ku dhintay dabayaaqadii sannadkii 2004ta. 